als_Latn dik_Latn sag_Latn
Duke u bazuar në nevojën për ndryshimin e strukturës organizative të Policisë së Kosovës, me qëllim të ngritjes së efikasitetit në veprimet policore në terren, për parandalimin dhe reduktimin e krimit, për ofrimin e shërbimeve sa më të mira për qytetarët, si dhe nevojën për koordinim me organet e drejtësisë, drejtori i Përgjithshëm i Policisë së Kosovës, bazuar në kompetencat ligjore ka nxjerrë vendim për themelimin e Drejtorisë Rajonale të Policisë në Gjakovë.
“Juridiksioni territorial do të caktohet duke marrë parasysh madhësinë territorialë të rajonit, kufijtë rajonalë të gjyqësisë, numrin e banorëve, nivelin e krimit, pozitën gjeografike, ndërtesat e rëndësishme, rrugët, urat, lumenjtë, liqenet dhe infrastrukturën tjetër”, thuhet në një njoftim të Policisë së Kosovës.
Drejtoria Rajonale e Policisë në Gjakovë do të funksionalizohet pas aprovimit nga drejtori i Përgjithshëm, të projektit final, që do të hartohet nga projekt-menaxheri i caktuar për këtë çështje.
Pas zyrtarizmit të formimit të Drejtorisë Rajonale të Policisë në Gjakovë nga muaji janar i vitit 2015, kryetarja e Komunës së Gjakovës, Mimoza Kusari Lila është takuar me nënkolonel Ahmet Hasi, përgjegjës për implementimin e projektit të Drejtorisë Rajonale të Policisë në Gjakovë, dhe kapiten Avdi Berisha në Stacionin Policor në Gjakovë.
Në një njoftimi nga Komuna e Gjakovës thuhet se nga eprorët e lartë policor janë shprehur falënderime për përkushtimin dhe angazhimin permanent të kryetares Mimoza Kusari Lila, si dhe të ministrit të Ministrisë së Punëve të Brendshme, Bajram Rexhepi, për shndërrimin e Stacionit Policor në Gjakovë në Drejtori Rajonale të Policisë, dhe njiherit duke shprehur besimin për bashkërendim dhe bashkëpunim, ka kërkuar mbështetjen në vazhdimësi të kryetares në procesin e implementimit të këtij projekti, që është vlerësuar si një lajm i mirë për policinë si dhe për vet qytetarët e komunës së Gjakovës.
Kryetarja Mimoza Kusari Lila është shprehur se që nga marrja e mandatit e deri më tani bashkëpunimi dhe komunikimi i ndërsjellë është pa asnjë vërejtje dhe si e tillë është shumë për tu vlerësuar, dhe se një bashkëpunim i tillë tani do të vazhdojë edhe me një projekt tjetër të pritur me dekada, siç është Drejtoria Rajonale e Policisë.
Për formimin e kësaj drejtorie, kryetarja Mimoza Kusari Lila ka thënë se janë bërë të gjitha përgatitjet e duhura dhe se kanë qenë të gjitha predispozitat për krijimin e saj, pasi Gjakova pos që është një qendër si qytet, ka edhe karakteristika tjera, si zona kufitare etj.
Prandaj, ka shtuar më tej kryetarja Mimoza Kusari Lila, duke qenë se mbi të gjitha është interes publik ku dhe Gjakovës po i kthehet edhe një copë identiteti, nga ana e Komunës do të jetë mbështetja maksimale në çdo aspekt, sidomos në përshpejtimin e procedurave që i kërkohet apo i takojnë Komunës. Ky ka qenë takimi i parë si nismë edhe e një projekti të ri institucional për Gjakovën.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn